SKFR snøscooterløypefond

Snøscooterklubbenes Fellesråd (SKFR) ønsker å bistå klubber med faglig og økonomisk hjelp i arbeidet med snøscooterløyper. Vi inviterer derfor snøscooterklubber i Norge til å sende en søknad for å delta i vårt prosjekt. Søknaden må inneholde en kort oppsummering av problemstilling og hva dere ønsker støtte til.

Støtten kan være i form av tilskudd, hjelp til faglige utredninger og/eller inngåelse av avtaler og utforming av løypeplanforslag til nyetablering eller utvidelse av løypenett etc.

Dette er tiltenkt klubber som på en eller annen måte sliter med å etablere trygge snøscooterløyper i sin kommune. Vi vet at det kan være tungt både økonomisk og taktisk for å få prosessene til å ende opp med åpne løyper.

Våre kriterier til klubber som søker:

-En aktiv lokal snøscooterklubb med ordnet økonomi (dvs har eget foreningsregnskap som føres og kontrolleres internt etter vanlig foreningsskikk)

-Har et fungerende styre og at klubben er medlem i SKFR

-Har et overbevisende fokus på betydningen av at et løypenett krever et aktivt arbeid med selvjustis, fokus på at snøscooterbruk ikke skal skade natur- og friluftsliv og samarbeid med politiet og SNO om respekt for regelverket.

-Inngår et samarbeid med kommunen og berørte grunneiere, samt andre interesser, slikt som utgjør nødvendige deler av en prosess for etablering eller utvidelse av løypenett. Fondet kan ikke brukes til å være eneste finansiering av løyper og bør fortrinnsvis brukes der andre enn fondets midler står for hoveddelen av finansieringen eller det faktiske arbeid.

-Det må være et tildelingskrav at det underveis i en løypeplanleggingsprosess gjøres rede for bruken av alle midler og resultatene av arbeidet (milepæler). Hvis fremdriften stopper opp, må årsaken til dette analyseres og stopp i tildelingen av midler vurderes.

Støtten utbetales etter nærmere avtale med SKFR. Ingen må forplikte SKFR uten skriftlig avklaring.

**Søknadsskjema sendes til** **post@skfr.no** **innen 10. april 2019**



Søknadskjema for Snøscooterklubbenes Fellesråds Løypefond.

Navn på klubb: Kommune: Fylke:

Ca Antall medlemmer:

Kontaktperson:

Epost: Tlf:

Hvor mange km løyper har kommunen i dag:

Hva er deres utfordringer i forhold til å etablere nye eller regodkjenning av gamle løyper:

Hva ønsker dere av økonomisk eller faglig hjelp:

Annet:

Vedlagt ønskes siste godkjente reviderte årsregnskap

Sendes til post@skfr.no